

**ประกาศองค์การบริหารส่วนตำบลหนองบ่อ**

**เรื่อง การรับลงทะเบียนเพื่อขอรับการช่วยเหลือด้านส่งเสริมและพัฒนาคุณภาพชีวิต**

**กรณีเกิดโรคติดเชื้อไวรัสโคโรนา 2019 (COVID – 19)**

………………………………………………………..

ด้วยปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (2019) ได้ทวีความรุนแรงขึ้น โดยพบผู้ติเชื้อรายใหม่เพิ่มขึ้นในหลายพื้นที่อย่างรวดเร็ว ประกอบกับกรมควบคุมโรค กระทรวงสาธารณสุข มีข้อมูลว่าการแพร่ระบาดครั้งนี้ เป็นเชื้อโรคสายพันธุ์ที่สามารถแพร่ระบาดได้อย่างรวดเร็วกว่าสายพันธ์ปกติ ผู้ติดเชื้อบางรายไม่แสดงอาการของโรคแต่ได้แพร่เชื้อไปยังผู้สัมผัสใกล้ชิดได้หากไม่มีการป้องกันโรคที่ดีและเข้มงวด ประกอบกับจังหวัดตรังได้มีคำสั่งและแจ้งให้องค์กรปกครองส่วนท้องถิ่นดำเนินการตามมาตรการป้องกันและควบคุมโรคติเชื้อไวรัสโคโรนา 2019 แล้วนั้น

อาศัยอำนาจตามระเบียบกระทรวงมหาดไทย ว่าด้วยค่าใช้จ่ายเพื่อช่วยประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 และที่แก้ไขเพิ่มเติม (ฉบับที่ 2) พ.ศ. 2561 ข้อ 12 ประกอบกับหนังสือจังหวัดตรัง ด่วนที่ ที่ ตง 0023.3/ว 2550 ลงวันที่ 26 เมษายน 2564 เรื่องแนวทางปฏิบัติงานเพื่อสนับสนุนมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 ขององค์กรปกครองส่วนท้องถิ่น และหนังสือจังหวัดตรัง ด่วนที่สุด ที่ ตง 0023.3/ว2902 ลงวันที่ 14 พฤษภาคม 2564 เรื่อง การปฏิบัติงานเพื่อสนับสนุนมาตรการการป้องกันและควบคุมการแพร่ระบาดของโรคติดเชื้อไวรัสโคโรนา 2019 ขององค์กรปกครองส่วนท้องถิ่น

ดังนั้น เพื่อให้การช่วยเหลือประชาชนที่ได้รับความเดือดร้อนจากมาตรการป้องกันและควบคุมโรคติดเชื้อไวรัสโคโรนา 2019 ด้านส่งเสริมและพัฒนาคุณภาพชีวิตเป็นไปด้วยความเรียบร้อย จึงขอประกาศให้ประชาชนที่ได้รับความเดือดร้อนจากมาตรการป้องกันและควบคุมโรคติดเชื้อไวรัสโคโรนา 2019 ที่มีความประสงค์ขอรับความช่วยเหลือโดยยื่นลงทะเบียนเพื่อขอรับความช่วยเหลือ รายละเอียดดังนี้

1. เป็นผู้ที่ได้รับความเดือดร้อนจากมาตรการป้องกันและควบคุมโรคติดเชื้อไวรัสโคโรนา 2019

2. เอกสารหลักฐานการขอรับการช่วยเหลือ

2.1 แบบลงทะเบียนขอรับความช่วยเหลือ (กรณีร้องขอด้วยตนเอง/กรณีร้องขอด้วยผู้แทน) ขอรับได้ที่องค์การบริหารส่วนตำบลหนองบ่อ

2.2 สำเนาบัตรประตำตัวประชาชน จำนวน 1 ฉบับ

2.3 สำเนาทะเบียนบ้าน จำนวน 1 ฉบับ

2

3. ยื่นแบบลงทะเบียนได้ที่องค์การบริหารส่วนตำบลหนองบ่อ โทร 075 258100

4. การให้ความช่วยเหลือเป็นไปตามมติคณะกรรมการช่วยเหลือประชาชนขององค์การบริหารส่วนตำบลหนองบ่อ

จึงประกาศให้ทราบโดยทั่วกัน

ประกาศ ณ วันที่ 4 เดือนมิถุนายน พ.ศ. 2564

(นายไพฑูรย์ อัตบุตร)

นายกองค์การบริหารส่วนตำบลหนองบ่อ